Folketing
2013-05-14

Jamen det er jo det element, som blev anerkendt, om, at der nu er en valgfrihed. Hvordan sikrer man med den valgfrihed, som jeg synes er positiv, at man får en ensartethed i behandlingen? Det kan man sige ikke er et spørgsmål, der har været adresseret på samme måde før, fordi det ikke var en del af det lovforslag, der blev sendt i høring. Jeg mener, at der blev rejst en række spørgsmål. Dem vil vi gerne have belyst, og det tror jeg da egentlig vi alle har en interesse i, så vi kan være sikre på, at den lovbehandling, der foregår herinde, er så grundig som overhovedet muligt. Den kritik, der bliver rejst af forslagene, tager vi altså også alvorligt. Alt andet ville da gøre, at høringer ville være skinprocesser. Og det mener jeg da på ingen måde at vi kan være tjent med.